CELEX: 32008R0721
Language: ro
Date: 2008-07-25 00:00:00
Title: Regulamentul (CE) nr. 721/2008 al Comisiei din 25 iulie 2008 privind autorizarea unui preparat de bacterie Paracoccus carotinifaciens bogată în carotenoid roșu ca aditiv pentru hrana animalelor (Text cu relevanță pentru SEE)

26.7.2008   
            
            
               RO
            
            
               Jurnalul Oficial al Uniunii Europene
            
            
               L 198/23
            
         
      REGULAMENTUL (CE) NR. 721/2008 AL COMISIEI
   
   din 25 iulie 2008
   privind autorizarea unui preparat de bacterie Paracoccus carotinifaciens bogată în carotenoid roșu ca aditiv pentru hrana animalelor
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor pentru hrana animalelor, precum și criteriile și procedurile de acordare a unei astfel de autorizări.
            
         
               (2)
            
            
               A fost depusă o cerere de autorizare pentru preparatul menționat în anexa la prezentul regulament, în conformitate cu articolul 7 din Regulamentul (CE) nr. 1831/2003. Respectiva cerere a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea privește autorizarea preparatului de celule deshidratate inactivate de bacterie Paracoccus carotinifaciens bogată în carotenoid roșu (NITE SD 00017) ca aditiv alimentar pentru somon și păstrăv, urmând a fi clasificat în categoria „aditivi senzoriali”.
            
         
               (4)
            
            
               Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 18 septembrie 2007 că preparatul de celule deshidratate inactivate de bacterie Paracoccus carotinifaciens bogată în carotenoid roșu (NITE SD 00017) nu are efecte adverse asupra sănătății animale, asupra sănătății umane sau asupra mediului și că are un efect favorabil asupra proprietăților produselor animale (2). De asemenea, aceasta a concluzionat că preparatul nu prezintă niciun alt risc care ar putea exclude autorizarea, în conformitate cu articolul 5 alineatul (2) din Regulamentul (CE) nr. 1831/2003. Autoritatea a făcut o recomandare privind limitele maxime ale reziduurilor. Autoritatea nu a considerat necesară prevederea unor cerințe specifice de supraveghere ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana animalelor, prezentat de către laboratorul comunitar de referință înființat prin Regulamentul (CE) nr. 1831/2003.
            
         
               (5)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui să fie autorizată, conform anexei la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Se autorizează preparatul menționat în anexă, clasificat în categoria de aditivi „aditivi senzoriali” și în grupul funcțional „a (ii). Coloranți; substanțe care, utilizate în furaje, colorează alimentele de origine animală”, ca aditiv pentru hrana animalelor, în condițiile stabilite în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 iulie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 18.10.2003, p. 29. Regulament modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).
   
      (2)  Aviz științific al Grupului științific pentru aditivii și produsele sau substanțele utilizate în hrana animalelor (FEEDAP), la cererea Comisiei Europene, cu privire la siguranța și eficacitatea produsului Panaferd-AX (bacterie Paracoccus carotinifaciens bogată în carotenoid roșu) ca aditiv alimentar pentru somon și păstrăv. The EFSA Journal (2007) 546, p. 1-30.
   
      ANEXĂ
      
                  Număr de identificare al aditivului
               
               
                  Aditiv
               
               
                  Compoziție, formulă chimică, descriere, metodă de analiză
               
               
                  Specia sau categoria de animale
               
               
                  Vârsta maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Limitele maxime ale reziduurilor (LMR) în produsele alimentare de origine animală relevante
               
               
                  Sfârșitul perioadei de autorizare
               
            
                  mg/kg de furaj complet cu un conținut de umiditate de 12 %
               
            
                  Categorie de aditivi senzoriali. Grup funcțional: coloranți; substanțe care, utilizate în furaje, colorează alimentele de origine animală
               
            
                  2a(ii)167
               
               
                  
                     Paracoccus carotinifaciens bogată în carotenoid roșu
               
               
                  
                               
                           
                           
                              
                                 Substanțele active:
                              
                                           
                                       
                                       
                                          Astaxantină (C40H52O4, CAS: 472-61-7)
                                       
                                    
                                           
                                       
                                       
                                          Adonirubină (C40H52O3, 3-Hidroxi-beta,beta-caroten-4,4′-dionă, CAS: 511-23801)
                                       
                                    
                                           
                                       
                                       
                                          Cantaxantină (C40H52O2, CAS: 514-78-3)
                                       
                                    
                        
                               
                           
                           
                              
                                 Compoziția aditivului:
                              Preparat de celule deshidratate inactivate de Paracoccus carotinifaciens (NITE SD 00017) conținând:
                              
                                          —
                                       
                                       
                                          20-23 g/kg astaxantină
                                       
                                    
                                          —
                                       
                                       
                                          10-15 g/kg adonirubină
                                       
                                    
                                          —
                                       
                                       
                                          3-5 g/kg cantaxantină
                                       
                                    
                        
                               
                           
                           
                              
                                 Metode de analiză
                              
                              Cromatografie lichidă de înaltă performanță (HPLC) în fază normală asociată cu detecție UV-VIS pentru determinarea astaxantinei, adonirubinei și cantaxantinei în furaje și țesut de pește (1).
                           
                        
               
                  Somon, păstrăv
               
               
                  —
               
               
                  —
               
               
                  100
               
               
                  
                              1.
                           
                           
                              Conținutul maxim este exprimat ca sumă de astaxantină, adonirubină și cantaxantină.
                           
                        
                              2.
                           
                           
                              Utilizare permisă începând cu vârsta de 6 luni sau de la o greutate de 50 de grame.
                           
                        
                              3.
                           
                           
                              Amestecul aditivului cu astaxantină sau cantaxantină este permisă numai în cazul în care concentrația totală a sumei de astaxantină, adonirubină și cantaxantină din alte surse nu depășește 100 mg/kg în furaj complet.
                           
                        
               
                  Pentru somon: 10 mg/kg pentru suma de adonirubină și cantaxantină/kg mușchi (țesut proaspăt).
                  Pentru păstrăv: 8 mg/kg pentru suma de adonirubină și cantaxantină/kg mușchi (țesut umed).
               
               
                  15.8.2018
               
            
         (1)  Detaliile privind metodele de analiză sunt disponibile la următoarea adresă a laboratorului de referință comunitar: www.irmm.jrc.be/crl-feed-additives